CELEX: 32017R1091
Language: hr
Date: 2017-04-10 00:00:00
Title: Delegirana uredba Komisije (EU) 2017/1091 оd 10. travnja 2017. o izmjeni Priloga Uredbi (EU) br. 609/2013 Europskog parlamenta i Vijeća u pogledu popisa tvari koje se mogu dodati prerađenoj hrani na bazi žitarica i dječjoj hrani te hrani za posebne medicinske potrebe (Tekst značajan za EGP. )

21.6.2017   
            
            
               HR
            
            
               Službeni list Europske unije
            
            
               L 158/5
            
         DELEGIRANA UREDBA KOMISIJE (EU) 2017/1091
   оd 10. travnja 2017.
   o izmjeni Priloga Uredbi (EU) br. 609/2013 Europskog parlamenta i Vijeća u pogledu popisa tvari koje se mogu dodati prerađenoj hrani na bazi žitarica i dječjoj hrani te hrani za posebne medicinske potrebe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (1), a posebice njezin članak 16.,
   budući da:
   
               (1)
            
            
               Prilogom Uredbi (EU) br. 609/2013 utvrđuje se popis Unije za tvari koje se mogu dodati jednoj ili više kategorija hrane iz članka 1. stavka 1. U skladu s člankom 22. te uredbe, popis Unije primjenjivat će se od datuma primjene predmetnih delegiranih akata donesenih u skladu s člankom 11. iste Uredbe. Popis Unije može se izmijeniti u skladu sa zahtjevima utvrđenima u članku 16. te uredbe.
            
         
               (2)
            
            
               U svojem mišljenju od 6. siječnja 2006. (2) Europska agencija za sigurnost hrane (Agencija) zaključila je da uporaba željezova bisglicinata kao izvora željeza u hrani namijenjenoj općoj populaciji, dodatcima prehrani i hrani za posebne prehrambene potrebe, uključujući hranu namijenjenu dojenčadi i maloj djeci, ne predstavlja sigurnosni rizik.
            
         
               (3)
            
            
               Željezov bisglicinat nije bio obuhvaćen Prilogom Uredbi (EU) br. 609/2013 za uporabu kao izvor željeza u prerađenoj hrani na bazi žitarica i dječjoj hrani dok se ne revidiraju pravila koja se primjenjuju na te proizvode. Budući da ta revizija zahtijeva dodatne znanstvene procjene koje su u tijeku i neće biti dovršene u skoroj budućnosti, u kontekstu dobre administrativne prakse nije primjereno dodatno odgađati ažuriranje popisa Unije u pogledu uključivanja željezova bisglicinata kao izvora željeza u prerađenoj hrani na bazi žitarica i dječjoj hrani.
            
         
               (4)
            
            
               Nakon podnošenja zahtjeva Komisija je od Agencije zatražila mišljenje o sigurnosti i bioraspoloživosti kalcij fosforil oligosaharida (POs-Ca®) kao izvora kalcija dodanih za prehrambene potrebe hrani, dodatcima prehrani i hrani za posebne medicinske potrebe. U svojem mišljenju od 26. travnja 2016. (3) Agencija je zaključila da ne postoji sigurnosni rizik uporabe te tvari u navedenim kategorijama hrane pod uvjetom da se poštuju određeni uvjeti utvrđeni u njezinu mišljenju. Agencija je napomenula da bi ta tvar bitno pridonijela ukupnom prosječnom dnevnom unosu kalcija.
            
         
               (5)
            
            
               Prilog Uredbi (EU) br. 609/2013 trebalo bi stoga na odgovarajući način izmijeniti.
            
         
               (6)
            
            
               Provedeno je savjetovanje sa zainteresiranim stranama te su dobivene primjedbe uzete u obzir,
            
         DONIJELA JE OVU UREDBU:
   Članak 1.
   Prilog Uredbi (EU) br. 609/2013 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 181, 29.6.2013., str. 35.
   
   
      (2)  Znanstveni odbor EFSA-e za prehrambene aditive, arome, pomoćne tvari u procesu proizvodnje i materijale koji dolaze u dodir s hranom (AFC), Mišljenje u vezi sa željezovim bisglicinatom kao izvorom željeza za uporabu u proizvodnji hrane i u dodatcima prehrani, EFSA Journal (2006.) 299, 1.–17.
   
      (3)  Znanstveni odbor EFSA-e za prehrambene aditive i hranjive tvari dodane hrani (ANS), 2016., Znanstveno mišljenje o kalcij fosforil oligosaharidima (POs-Ca®) kao izvoru kalcija dodanima za prehrambene potrebe hrani, dodatcima prehrani i hrani za posebne medicinske potrebe, EFSA Journal 2016;14(6):4488.
   
      PRILOG
      Prilog Uredbi (EU) br. 609/2013 mijenja se kako slijedi:
      
                  (a)
               
               
                  za tvar „Kalcij” umeće se sljedeći unos nakon unosa za „kalcijev L-pidolat”:
                  
                              „kalcij fosforil oligosaharidi
                           
                           
                               
                           
                           
                               
                           
                           
                              X”
                           
                           
                               
                           
                        
            
                  (b)
               
               
                  za tvar „Željezo” unos „željezov bisglicinat” zamjenjuje se sljedećim:
                  
                              „željezov bisglicinat
                           
                           
                              X
                           
                           
                              X
                           
                           
                              X
                           
                           
                              X”